REPUBLIKA HRVATSKA

POŽEŠKO – SLAVONSKA ŽUPANIJA

**OŠ „MLADOST“ JAKŠIĆ**

KLASA:602-02/19-01/40

URBRO:2177-27-01-19-3

Jakšić, 10.04.2019.

OBAVIJEST I UPUTE O TESTIRANJU KANDIDATA PRIJAVLJENIH NA NATJEČAJ ZA RADNO MJESTO DOMAR-LOŽAČ

Povjerenstvo za vrednovanje kandidata prijavljenih na natječaj za popunjavanje radnog mjesta domar-ložač na neodređeno puno radno vrijeme KLASA:602-02/19-01/40, URBRO:2177-27-01-19-1, od 01.04.2019., objavljenog na oglasnoj ploči i web stranicama HZZ-a i OŠ „Mladost“ Jakšić, obavještava kandidate koji su podnijeli pravovremene i potpune prijave i koji ispunjavaju propisane formalne uvjete po natječaju, kako će se testiranje (pisani dio) te razgovor (intervju) održati dana 16.04.2019. s početkom u 11,00 sati u prostorijama OŠ „Mladost“, Kolodvorska 2, Jakšić.

Kandidati koji su pozvani na testiranje (lista u prilogu) dužni su sa sobom imati važeću osobnu iskaznicu. Kandidat koji ne pristupi testiranju smatra se da je povukao prijavu na javni natječaj i više se neće smatrati kandidatom.

1.RASPORED I SADRŽAJ TESTIRANJA

Testiranje će se provesti na sljedeći način:

* Pismena provjera znanja – provjera znanja bitnih za rad domara-ložača
* Izvori za pripremu provjere znanja:

**Zakon o odgoju i obrazovanju u osnovnoj i srednjoj školi**

NN br. 87/08, 86/09, 92/10, 105/10,-ispravak, 90/11, 16/12, 86/12, 94/13, 152/14, 7/17 i 68/18)

**Zakon o energiji** NN br. 120/12, 14/14, 95/15, 102/15, 68/18

**Zakon o tržištu plina** NN 18/18

**Zakon o tržištu električne energije** NN 22/13, 95/15, 102/15, 68/18

**Zakon o tržištu toplinske energije** NN 80/13, 14/14, 102/14, 95/15, 68/18

**Pravilnik o pregledima i ispitivanju opreme pod tlakom** NN 27/2017

**Zakon o zaštiti od požara** NN 92/10

Pisana provjera znanja boduje se bodovima od 0 do 4. Razgovor (intervju) boduje se bodovima od 1 do 5.

Kandidati nakon pisanog djela pristupaju razgovoru (intervjuu) s Povjerenstvom.

Bodovi na razgovoru (intervjuu) pribrajaju se ukupnom rezultatu ostvarenom na pismenom dijelu testiranja.

2.PRAVILA TESTIRANJA

1. Po dolasku na provjeru znanja od kandidata će biti zatraženo predočenje odgovarajuće identifikacijske isprave radi utvrđivanja identiteta. Testiranju ne mogu pristupiti kandidati koji ne mogu dokazati identitet, osobe koje ne ispunjavaju formalne uvjete natječaja, te osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje.
2. Po utvrđivanju identiteta započinje testiranje.
3. Za pisanu provjeru znanja kandidatima će biti podijeljena pitanja za provjeru znanja koja su jednaka za sve kandidate.

Pisana provjera znanja za kandidate sastoji se od:

* Provjera znanja bitnih za rad domara-ložača
* Pisana provjera znanja ukupno traje 45 minuta.

Za vrijeme pismene provjere znanja *nije dopušteno:*

-koristiti se bilo kakvom literaturom i bilješkama,

-koristiti mobitel ili druga komunikacijska sredstva

-napuštati prostoriju u kojoj se vrši provjera znanja

-razgovarati s ostalim kandidatima ili na drugi način remetit mir i red.

Ukoliko kandidat postupi na nedopušteni prethodno opisan način bit će udaljen s testiranja, a njegov rezultat Povjerenstvo neće niti ocjenjivati, te će se smatrati da je kandidat povukao prijavu na natječaj.

1. Za razgovor (intervju)s kandidatima, Povjerenstvo će voditi izvorima za pripremu kao i za pismeni dio.
2. Nakon provedenog intervjua, Povjerenstvo će utvrditi rang list kandidata prema ukupnom broju bodova ostvarenih na provjeri znanja i razgovoru (intervju).
3. Povjerenstvo dostavlja ravnatelju izvješće o provedenom postupku uz koje prilaže i rang listu kandidata prema ukupnom broju bodova ostvarenih na provjeri znanja i razgovoru, a ravnatelj odlučuje o zasnivanju radnog odnosa s izabranim kandidatom, uz prethodnu suglasnost Školskog odbora.

Povjerenstvo za vrednovanje kandidata